80 de minute de așteptare la PTF Nădlac II
Este aglomerație, sâmbătă, 18 mai, la punctele de trecere a frontierei din vestul țării.
La PTF Nădlac II timpul de așteptare este de 80 de minute, conform aplicației Trafic on-line a Poliției de Frontieră Române.
Sunt deschise patru artere pentru ieșirea din țară și tot atâtea pentru intrarea în România, număr mare de autoturisme fiind pe ambele sensuri.
Și la PTF Nădlac timpul de așteptare este de 50 de minute, iar la Cenad se așteaptă, conform aplicației, 20 de minute.
Polițiștii recomandă folosirea și a altor puncte de trecere a frontierei și verificarea aplicației pentru a evita punctele aglomerate.
Foto principală: arhivă